নওগাঁ প্রতিনিধি :আবারো নওগাঁর পণ্যবাহী ট্রাকের চালক ও হেলপার খুনের শিকার হয়েছে। শুক্রবার মধ্যরাতে ঢাকা থেকে নওগাঁয় ফেরত আসার সময় সংঘবদ্ধ ছিনতাইকারীরা ট্রাকের চালক দেলোয়ার হোসেন (৪৫) ও হেলপার বারিক (৩০) কে শ্বাসরোধ করে হত্যা করে পণ্যবোঝাই ট্রাক ছিনতাই করে। শনিবার বিকেলে বগুড়ার নন্দিগ্রাম থানার রনবাগ এলাকা থেকে পুলিশ নিহতদের লাশ  উদ্ধার করে। নিহত দেলোয়ার হোসেনের বাড়ী নওগাঁ সদর উপজেলার হাপানিয়া ইউনিয়নের আবাদপুর গ্রামে এবং হেলপার বারিকের বাড়ী নওগাঁ পৌরসভার চকপ্রসাদ মহল্লায়।